जैन पोथी सभ मे ढेर परकार के दार्शनिक बिसय पाइल जाला जइसे; प्रमाणशास्त्र, तत्वज्ञान, नीतिशास्त्र आ ब्रह्माण्डबिद्या। जैन बिचार प्राथमिक रूप से जीव सभ के चरित्तर बुझे प बेसि बर देवेला; केंगा जीव कर्म से बन्हाइल रहेला आ केंगा ओकरा पुनर्जन्म के चक्का से मुक्ति (मोक्ष) मिलेला। जैन लोग इहो मानेला जे ब्रह्माण्ड के कवनो देवता (सृष्टिकर्ता) नइखे बनइले आ इ अनादी हऽ जेकर कवनो सुरुआत नइखे आ एगो चक्र मे चलेला जे मे एकर सृजन आ बिनास होत रहेला।